รัฐมนตรีว่าการกระทรวงการต่างประเทศ เปิดเผย ไม่มีรายงานคนไทยในอิหร่านและอิรัก ได้รับผลกระทบจากเหตุปัญหาระหว่างสหรัฐอเมริกาและอิหร่าน
รัฐมนตรีว่าการกระทรวงการต่างประเทศ เปิดเผย ไม่มีรายงานคนไทยในอิหร่านและอิรัก ได้รับผลกระทบจากเหตุปัญหาระหว่างสหรัฐอเมริกาและอิหร่านนายดอน ปรมัตถ์วินัย รัฐมนตรีว่าการกระทรวงการต่างประเทศ กล่าวถึงกรณีปัญหาระหว่างสหรัฐอเมริกาและอิหร่าน โดยคาดหวังว่าเหตุการณ์จะไม่บานปลายและทุกฝ่ายที่เกี่ยวข้องจะยับยั้งชั่งใจ และไม่ยั่วยุซึ่งกันและกัน เพื่อไม่ให้สถานการณ์เลวร้ายลง ส่วนคนไทยที่อยู่ในประเทศที่เป็นปัญหา โดยเฉพาะอิรักและอิหร่าน ไม่น่าจะได้รับผลกระทบ ซึ่งสถานเอกอัครราชทูตก็จะให้การดูแลประชาชนในส่วนนั้น โดยจนถึงขณะนี้ยังไม่มีเหตุการณ์อะไรที่น่าเป็นห่วงนายดอน ไม่กังวลหากถูกฝ่ายค้านยื่นอภิปรายไม่ไว้วางใจ และพร้อมชี้แจงทุกประเด็น เนื่องจากการทำหน้าที่ที่ผ่านมาเป็นสิ่งที่ถูกต้องและเป็นการดูแลผลประโยชน์ของชาติ ส่วนกรณีที่ฝ่ายค้านจะอภิปรายในประเด็นของฟิลลิปมอร์ริสนั้น นายดอน ระบุว่า เรื่องนี้ไม่ได้เกี่ยวข้องกับกระทรวงการต่างประเทศ